Kweek 'n snor vir Movember | Health24
Kweek 'n snor vir Movember
Movember (die maand wat altyd as November bekendgestaan het) is met ons, en dit is tyd om ’n snor te groei om mense bewus te maak van prostaatkanker.
Movember (die maand wat altyd as November bekendgestaan het) is met ons, en dit is tyd om ’n snor te groei om te help om fondse in te samel, én om die algemene bewustheid van mansgesondheid te stimuleer - met die klem op prostaatkanker.
’n “Mo Bro” begin “Movember” met ’n skoongeskeerde gesig en laat dan vir die res van die maand sy snor groei, en kry in die proses ondersteuning van sy vriende en familie in die vorm van donasies. Wat tot die sukses van die veldtog bydra, is die feit dat ’n “Mo Bro” ’n wandelende advertensie vir die saak is, aangesien sy nuwe voorkoms hom die geleentheid gee om oor die soorte kanker wat mans aantas, te praat – wat die snor ’n simbool daarvan maak, net soos die pienk lint die simbool vir borskanker is.